صدام جمعة لم الشمل 2011 هو صدام حصل فى ميدان التحرير فى القاهره فى 29 يوليه 2011 مابين الليبراليين و غيرهم من اللى بينادو بتأسيس دوله مدنيه مش عسكريه و لا دينيه ، و السلفيين و اتباع الجماعات و الاحزاب الإسلامويه اللى عايزين يأسسو دوله دينيه فى مصر. انسحب الليبراليين و دعاة الدوله المدنيه الحديثه و الصوفيين من الميدان بعد ما حسو انهم انخدعو. مانشيت جورنال اليوم السابع المطبوع خرج يوم السبت 30 يوليه 2011 بعنوان احمر عريض : " مليونية اسلامية .. اسلامية " عن احداث " جمعة لم الشمل ". مانشيت المصرى اليوم كان عنوانه : " جمعة «تفريق الشمل» .. الإخوان والسلفيون يهتفون: «اسلامية اسلامية».. و ٣١ من القوى السياسية تنسحب ". جمعة لم الشمل فى ميدان التحرير كانت اكبر تجمع للمتظاهرين فى ميدان التحرير من وقت تنحى الرئيس حسنى مبارك و استلام خونتا عسكريه حكم مصر. الغرض من التجمع كان اظهار الوحده الوطنيه للخروج بمصر من الموقف اللى بقت فيه. لكن من البدايه بدأ الإسلامويين يرددو شعارات دينيه اسلاميه زى " القرآن دستورنا " و " الشعب يريد شرع الله " فطوالى حس المطالبين بالدوله المدنيه انهم انخدعو و ان الدعوه للمظاهره دى كانت ليها اهداف تانيه ، حيث إن اتفاق جبهة التحالف اللى نظمت التجمع و من ضمنها شباب الثوره و حركة شباب 6 ابريل كان ان الإسلامويين ما يرفعوش شعارات عليها خلاف لكن السلفيين بالإضافه لهتافاتهم الدينيه رفعو كمان يفط مكتوب عليها " لا للمبادئ فوق الدستورية..